ai4bharat/Pralekha huggingface dataset:
சுற்றுச்சூழல் மற்றும் வனத்துறை அமைச்சகம்
நுண்துகள் காற்று மாசு அளவு மேலும் குறையும் : டாக்டர் ஹர்ஷ் வர்தன்
மத்திய சுற்றுச்சூழல், வனம் மற்றும் பருவநிலை மாற்றம் துறை அமைச்சர் ஹர்ஷ் வர்தன் இன்று அளித்த பேட்டியில், தன்னுடைய அமைச்சகத்தின் உத்தரவின்பேரில், கள அளவில் பல்வேறு அமைப்புகள் எடுத்து வரும் நடவடிக்கைகள் மற்றும் வானிலை மாற்றத்தினால் தில்லி மற்றும் தலைநகர் மண்டலத்தில் நுண்துகள் காற்று மாசு  அளவு எதிர்பார்த்த அளவுக்கு குறையும் என்று தெரிவித்துள்ளார். நுண்துகள் காற்று தூசு அளவு, நேற்று முன்தினம் இருந்த தீவிரமான அளவில் இருந்து, இன்று மாலை 4 மணி அளவில் மிக மோசமான அளவான பிஎம்10 ஆனது 316.8 மைக்ரோகிராம்/எம்3 க்கும், பி.எம்.2.5 ஆனது 206.8 மைக்ரோகிராம்/எம்3 க்கும் குறைந்துள்ளது.
டாக்டர் ஹர்ஷ் வர்தன் மேலும், கூறுகையில், பல்வேறு அமைப்புகளால் எடுக்கப்படும் அனைத்து செயல்பாடுகள் மற்றும் நடவடிக்கைகள் மாசுவை மேலும் தீவிரமாகவும் தொடர்ந்தும் குறைக்கும்.
மேலும் அமைச்சர் கூறுகையில், நகர அளவிலான கட்டுப்பாட்டு நடவடிக்கைகளின் அடிப்படையில், நகரின் முக்கியமான இடங்கள் அடையாளம் காணப்பட்டு, தண்ணீரை தெளித்தல், கட்டுமானப் பணிகளை ஒழுங்குப்படுத்துதல், தூசி பறப்பதை தடுத்தல் உள்ளிட்ட மத்திய சுற்றுச்சூழல், வனம் மற்றும் பருவநிலை மாற்ற அமைச்சகத்தின் சார்பில் அடிப்படை அமைப்புகளுக்கு வெளியிட்ட உத்தரவின் அடிப்படையிலான நடவடிக்கைகள் மேற்கொள்ளப்பட்டு வருகிறது. இதற்காக 17.11.2017ல் மத்திய மாசு கட்டுப்பாட்டு வாரியத்தில் சம்பந்தப்பட்ட அமைப்புகளுடன் நடக்கும் கூட்டத்தில், நகர அளவில் முக்கியமான இடங்களில் மாசுவை கட்டுப்படுத்த எடுக்கப்பட்ட நடவடிக்கைகள் குறித்து ஆலோசிக்கப்பட உள்ளது.
‘‘மாசுவை கட்டுப்படுத்தும் நடவடிக்கையில் ஈடுபட்டுள்ள அமைப்புகளால் மேற்கொள்ளப்பட்டு வரும் நடவடிக்கைகளின் அடிப்படையில், மத்திய மாசு கட்டுப்பாட்டு வாரியத்தின் கள குழுவினர் அளிக்கும் அறிக்கைககள் தினசரி அடிப்படையில் சீராய்வு செய்யப்பட்டு, தொடர் நடவடிக்கைகள் மேற்கொள்ளப்பட்டு வருகின்றன’’ என்றும் டாக்டர் ஹர்ஷ் வர்தன் உறுதியளித்தார்.
(Visitor Counter : 104
அறிவியல் மற்றும் தொழில்நுட்பத்துறை
கோவிட்-19 நோய் வைரசுக்கு எதிரான தடுப்பான்களை NCVTC கண்டறிய உள்ளது.
ஹரியானாவில் ஹிசாரில் ICAR-NRC கால்நடை வகை வளர்ப்புகளுக்கான தேசிய மையம் National Centre for Veterinary Type Cultures , கொரோனா வைரசுக்கு எதிரான ஆன்டி-வைரல்களுக்கான 94 சிறு மூலக்கூறு ரசாயனத் தடுப்பான்களைக் கொண்ட ஆய்வு ஒன்றை நடத்த ஆதரவளிப்பதற்கு அறிவியல் பொறியியல் ஆய்வு வாரியம்  ஒப்புதல் வழங்கியுள்ளது
இந்த மூலக்கூறுகள், ஹிஸ்டோன் மெத்தில் டிரான்ஸ்ஃபரேஸ், ஹிஸ்டோன் டி அசிடைலேஸ், டிஎன்ஏ மெத்தில் டிரான்ஸ்ஃபரேஸ் போன்ற செல்லுலார் கினாசஸ், ஃபாஸ்படேசஸ், எப்பிஜெனடிக் ரெகுலேட்டர் ஆகியவற்றை தடுக்கக் கூடியவை. இந்தத் தடுப்பான்களின் இலக்குகள் புற்றுநோயில் நன்கு அறியப்பட்டுள்ளன. வைரஸ் உயிர்வாழ்வில் இவற்றின் பங்கு இன்னும் அறியப்படவில்லை. ஆன்ட்டி கொரோனா வைரஸ் செயல்பாடுகளுடன் கூடிய தெரிந்தெடுக்கப்பட்ட ஹிட்களில் இந்த மூலக்கூறு செயல்பாடு பற்றி ஆய்வு நடத்தப்படும். மருந்துகளை எதிர்க்கும் வைரஸ் வகைகள் உற்பத்தியாவது குறித்தும் சோதனை மேற்கொள்ளப்படும்.
வைரஸ் அது தங்கி இருக்கும் இடத்தில் தன்னைத்தானே பிரதியெடுத்துக் கொண்டு பன்மடங்கு பெருகும். மனித அணுவில் சுமார் 25000 புரதங்கள் உள்ளன. வைரஸ் பெருகும் போது, இந்த அணுப்புரதங்களுடன் பல்வேறு விதமாகக் கலந்து விடுகிறது. வைரஸ், தான் தங்கியிருக்கும் இடத்தில் தன்னைத்தான் பெருக்கிக் கொள்வதற்கு வெவ்வேறு விதமான ஆயிரத்துக்கும் மேற்பட்ட அணுப்புரதங்களுடன் கலக்க வேண்டிய தேவை அதற்கு உள்ளது.
“மருத்துவ இரசாயன ஆராய்ச்சியில், மருந்துகளைக் கண்டுபிடிப்பதற்கும், வளர்ச்சிப் பாதையை அறிவதற்கும், குறிப்பாக SARS-Cov-2 போன்ற புதிதாக கண்டறியப்பட்டுள்ள எட்டியலாஜிக் ஏஜெண்டுகளைப் பற்றி அறிய இரசாயன நூலக ஸ்கிரீனிங் என்பது பயனுள்ள வழிமுறையாகும். இதுபோன்ற அணுகுமுறை ஃபார்மகோஃபோர்களை விரைவாக அணுகவும், மூலக்கூறு கட்டமைப்புகளைக் கண்டறிவதற்கான பாதையை விரைவுபடுத்தவும், ரோபோட்டிக் மதிப்பீடுகளுடன் இயைந்ததாக அமையச் செய்யவும் உதவும். Cov-2 தடுப்பு மருந்து வளர்ச்சித் திட்டங்களுக்கு ஆதரவளிக்கும் அதேசமயம் கொரோனவைரசுக்கு எதிரான மருந்துகளைக் கண்டுபிடிப்பதற்காகவும் கவனம் செலுத்த வேண்டியது அவசியம்” என்று SERB யின் செயலர் பேராசிரியர் சந்தீப் வர்மா கூறினார்.
மேலும் விவரங்களுக்கு தொடர்பு கொள்க டாக்டர் நவீன் குமார்
[ மின்னஞ்சல் naveenkumar.icar[at]gmail[dot]com அலைபேசி +91 9992117990]
(Visitor Counter : 206
ரெயில்வே அமைச்சகம்
2022 ஜனவரி மாதத்தில் ரயில்வே பாதுகாப்பு படையினரின் செயல்திறன்
ரயில்வே பாதுகாப்பு படைக்கு  ரயில்வே சொத்துக்களை பாதுகாப்பது, பயணிகள் பகுதி, பயணிகளுடன் தொடர்புடைய பணிகள் ஆகியவற்றை கவனிக்கும் பொறுப்பு வழங்கப்பட்டுள்ளது. ரயில்கள் மற்றும் ரயில் பயணிகளின் பாதுகாப்புக்கான பணிகளில் ஆர்பிஎப் பணியாளர்கள் அளப்பரிய சேவைகளை ஆற்றியுள்ளனர். பயணிகளுக்கு தேவைப்படும் உதவிகளை செய்வதும், பெண்கள் மற்றும் குழந்தைகளுக்கு பாதுகாப்பு அளிப்பதும், அவர்களது தலையாய பணிகளாகும். 2022 ஜனவரி மாதத்தில் இருந்து பல்வேறு செயல்பாடுகளில் ஆர்பிஎப் பணியாளர்கள் ஈடுபட்டு வருகின்றனர்.
மிஷன் ஜீவன் ரக்ஷா என்ற இயக்கத்தின் கீழ் ஆர்பிஎப் ஊழியர்கள் 20 ஆண்கள், 22 பெண்களை ஜனவரி மாதத்தில் விபத்தில் சிக்காமல் காப்பாற்றியுள்ளனர். ஆபரேஷன் நன்ஹே பரிஸ்டே என்ற தலைப்பிலான திட்டத்தில் 1045 குழந்தைகளுக்கு பாதுகாப்பு அளித்து காப்பாற்றியுள்ளனர். இந்திய ரயில்வேயில் 132 ரயில் நிலையங்களில் குழந்தைகள் உதவி மையங்கள் செயல்பட்டு வருகின்றன.
மகிளா சுரக்ஷா என்ற பெயரிலான இயக்கத்தின் கீழ் ஜனவரி மாதத்தில் தனியாக பயணம் செய்து குற்றச்செயல்களால் பாதிக்கப்படும் பெண்களை பாதுகாக்க நடவடிக்கை எடுக்கப்பட்டுள்ளது. மகளிரை துன்புறுத்துதல் மற்றும் கேலி, கிண்டல் செய்தது தொடர்பாக முறையே, மகளிர் பெட்டிகளில் பயணம் செய்த 5 பேர், 2185 பேரை ஆர்பிஎப் போலீசார் கைது செய்துள்ளனர்.
ரயில் மூலம் கடத்தி செல்லப்பட்ட 22 மைனர்கள் உள்பட 35 பேரை ஆர்பிஎப் காவலர்கள் மீட்டதுடன் 8 பேரை கைது செய்து காவல்துறையிடம் ஒப்படைத்துள்ளனர்.
ஆபரேஷன் அமானத் என்ற பெயரில் 1552 பயணிகளுக்கு சொந்தமான உடைமைகள் மீட்கப்பட்டன. அதன் மதிப்பு ரூ.2.8 கோடி ஆகும். ஜனவரி மாதத்தில் ரூ.4.57 கோடி மதிப்புள்ள போதை மருந்து பொருட்கள் கைப்பற்றப்பட்டு அது தொடர்பாக 87 பேர் கைது செய்யப்பட்டுள்ளனர்.
மேலும் விரிவான விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1799055
பிரதமர் அலுவலகம்
‘இந்தியாவை முன்னேற்றுதல்: மோடி அரசின் 7 ஆண்டுகள்’ என்ற தமது புத்தகத்தை பிரதமரிடம் வழங்கினார் திரு கே ஜே அல்ஃபோன்ஸ்
முன்னாள் மத்திய அமைச்சர் திரு கே ஜே அல்ஃபோன்ஸ், ‘இந்தியாவை முன்னேற்றுதல்: மோடி அரசின் 7 ஆண்டுகள்' என்ற தமது புத்தகத்தை பிரதமர் திரு நரேந்திர மோடியிடம் வழங்கினார். ‘இந்தியாவை முன்னேற்றுதல்’ என்ற அவரது புத்தகத்தில் இந்தியாவின் சீர்திருத்த பயணத்தின் அம்சங்களை எடுத்துரைப்பதற்கு போற்றத்தக்க முயற்சியை அவர் எடுத்திருப்பதாக பிரதமர் தெரிவித்தார்.
பிரதமர் வெளியிட்டுள்ள சுட்டுரைச் செய்தியில்,
“ ‘இந்தியாவை முன்னேற்றுதல்’ என்ற தமது புத்தகத்தில் இந்தியாவின் சீர்திருத்த பயணத்தின் அம்சங்களை வெளிப்படுத்துவதற்கு போற்றத்தக்க முயற்சியை எனது மதிப்புமிகு நண்பர் திரு கே ஜே அல்ஃபோன்ஸ் மேற்கொண்டுள்ளார். அவரிடமிருந்து பிரதியைப் பெறுவதில் உவகை அடைகிறேன்”, என்று குறிப்பிட்டுள்ளார்.
------
(
ஜவுளித்துறை அமைச்சகம்
தொழில்நுட்ப ஜவுளி உள்ளிட்ட முக்கிய துறைகளில் ஸ்டார்ட்அப் நிறுவனங்கள் மற்றும் இளம் விஞ்ஞானிகள் ஊக்குவிக்கப்படவேண்டும்
தொழில்நுட்ப ஜவுளி உள்ளிட்ட முக்கிய துறைகளில் ஸ்டார்ட்அப் நிறுவனங்கள் மற்றும் இளம் விஞ்ஞானிகள் ஊக்குவிக்கப்பட வேண்டியது அவசியம் என மத்திய ஜவுளித்துறை அமைச்சர் திரு பியூஷ் கோயல் வலியுறுத்தியுள்ளார். புதுதில்லியில் நவம்பர் 3ம் தேதி நடைபெற்ற ஜவுளி ஆராய்ச்சி சங்கங்களின் ஆய்வு கூட்டத்தில் அவர் இதனை தெரிவித்தார். உலக தரத்திலான நவீன ஜவுளி இயந்திரங்கள், ஆய்வகங்கள் உள்ளிட்டவை குறித்து ஜவுளி ஆராய்ச்சி சங்கங்கள் தங்களது ஆலோசனைகளை அரசுக்கு வழங்குமாறும் அவர் கேட்டுக்கொண்டார். ஆய்வகங்களை நவீன மயமாக்குவதில் இந்திய தர நிர்ணய அமைப்பு, ஜவுளி ஆராய்ச்சி சங்கங்களுக்கு உதவ வேண்டும் என்றும் அவர் கேட்டுக்கொண்டார்.
ஜவுளி தொழில்நுட்பம் தொடர்பான காப்புரிமைகளை விரைந்து பரிசீலித்து ஒப்புதல் அளிக்குமாறு அதிகாரிகளுக்கு அவர் அறிவுறுத்தினார். இந்த ஆய்வு கூட்டத்தில் நித்தி ஆயோக்கின் அறிவியல் மற்றும் தொழில்நுட்ப பிரிவு உறுப்பினர் திரு வி கே. சரஸ்வத், உயர் அதிகாரிகள் மற்றும் பல்வேறு ஜவுளி தொழில்நுட்ப சங்கங்களின் பிரதிநிதிகள் பங்கேற்றனர்.
பிரதமர் அலுவலகம்
மூத்த பத்திரிகையாளர் ஷேஷ் நாராயண் சிங் மறைவுக்கு பிரதமர் இரங்கல்
பிரதமர் திரு.நரேந்திர மோடி, மூத்த பத்திரிகையாளர் திரு.ஷேஷ் நாராயணன் சிங் அவர்களின் மறைவுக்கு இரங்கல் தெரிவித்துள்ளார்.
பத்திரிகை உலகத்திற்கு, திரு.ஷேஷ் நாராயணன் சிங் ஆற்றிய அரும்பங்களிப்புக்காக அவர் என்றும் நினைவு கூரப்படுவார் என்று கூறியுள்ள பிரதமர் திரு.மோடி, அவரது குடும்பத்தினருக்கு இரங்கல்களைத் தெரிவித்துள்ளார்.
மத்திய அமைச்சரவை
ஸ்பெக்ட்ரம்  ஏலத்துக்கு மத்திய அமைச்சரவை ஒப்புதல்
மத்திய தொலைத் தொடர்பு துறையின் ஸ்பெக்ட்ரம் ஏலத் திட்டத்துக்கு, பிரதமர் திரு நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது. இதன் மூலம் ஏலத்தில் வெற்றி பெறும் செல்போன் சேவை அளிக்கும் நிறுவனங்களுக்கு அலைக்கற்றை ஒதுக்கீடு செய்யப்படும்.
700 , 800, 900 , 1800 , 2100 , 2300 மற்றும் 2500 மெகா ஹெர்ட்ஸ் அலைவரிசை பேண்டில் ஸ்பெக்ட்ரம் ஏலம் இருக்கும். 20 ஆண்டு காலத்துக்கு ஸ்பெக்ட்ரம் ஒதுக்கீடு செய்யப்படும். மொத்தம் 2251.25 மெகா ஹெர்ட்ஸ் அலைவரிசை ரூ. 3,92,332.70 கோடி மதிப்பில் வழங்கப்படுகிறது.
ஏலம் மூலம் ஸ்பெக்ட்ரம் பயன்படுத்துவதற்கான உரிமையை வென்று, தொலைத் தொடர்பு சேவை வழங்கும் நிறுவனங்கள் தங்கள் நெட்வொர்க் திறனை அதிகரிக்க முடியும், அதே நேரத்தில் புதிய நிறுவனங்கள் தங்கள் சேவைகளைத் தொடங்க முடியும்.
ஏலத்தில், ஏலதாரர்கள் விதிமுறைகள் / நிபந்தனைகளை ஏற்க வேண்டும். ஏலத்தில் வெற்றி பெற்றவர்கள் முழு ஏலத் தொகையையும் ஒரே நேரத்தில் செலுத்தலாம். அல்லது 700, 800, 900 மெகா ஹெர்ட்ஸ் அலைவரிசை ஸ்பெக்ட்ரமுக்கு 25 சதவீதம் அல்லது 1800, 2100 , 2300 2500 மெகா ஹெர்ட்ஸ் ஸ்பெக்ட்ரமுக்கு 50 சதவீதமும் செலுத்தி, மீதத் தொகையை இரண்டு வருட கால அவகாசத்திற்குப் பிறகு, அதிகபட்சம் 16 சமமான வருடாந்திர தவணைகளில் செலுத்தலாம்.
ஏலத்தில் வெற்றி பெற்றவர்களுக்கு, ஸ்பெக்ட்ரம் ஒதுக்கீடு செய்வது வெளிப்படையான நடைமுறை. போதிய அளவு ஸ்பெக்ட்ரம் ஒதுக்கீடு செய்வது, வாடிக்கையாளர்களுக்கு தரமான தொலைத் தொடர்பு சேவையை அதிகரிக்கும்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்:
https://pib.gov.in/PressReleasePage.aspx?PRID=1681043
குடியரசுத் துணைத் தலைவர் செயலகம்
கொவிட் தொற்றுக்குப் பிந்தைய உலகம் மற்றும் இந்தியாவில் அதன் தாக்கங்களில் நிபுணர் குழுவினர் கவனம் செலுத்துமாறு குடியரசு துணைத் தலைவர் வலியுறுத்தல்
மனித சமூகம் எதிர்கொள்ளும் மிக தீவிரமான சவால் என்று கொவிட்-19 பெருந்தொற்றைக் குறிப்பிட்டுள்ள குடியரசு துணைத் தலைவர் திரு எம். வெங்கையா நாயுடு, தொற்றுக்குப் பிந்தைய உலகம் மற்றும் இந்தியாவில் அதன் தாக்கங்களில் இந்தியாவின் கேந்திர மற்றும் கல்வித்துறை சமூகத்தினர் கவனம் செலுத்துமாறு வலியுறுத்தியுள்ளார்.
உலக விவகாரங்களுக்கான இந்திய கவுன்சிலின் அலுவல் சாரா தலைவரான குடியரசு துணைத் தலைவர், ஹைதராபாத்தில் இன்று நடைபெற்ற உலக விவகாரங்களுக்கான இந்திய கவுன்சிலின் 19-வது நிர்வாகக் கவுன்சில் கூட்டத்தில் உரையாற்றுகையில் அவர் இதனைத் தெரிவித்தார்.
முன்னதாக, இந்தக் கவுன்சிலின் நிர்வாக அமைப்பின் 20-வது கூட்டத்திற்கு அவர் தலைமைத் தாங்கினார்.
கூட்டங்களில் பேசிய குடியரசு துணைத் தலைவர், பெருந்தொற்றினால் ஏற்பட்ட இடையூறுகளினால் தடை ஏற்படாமல் தொடர்ந்து பணிகளை மேற்கொண்ட உலக விவகாரங்களுக்கான இந்திய கவுன்சிலை பாராட்டினார். கடந்த 7 மாதங்களில் தனது ஆராய்ச்சி நடவடிக்கைகள் மட்டுமல்லாது மாநாடுகள், குழு விவாதங்கள், கருத்தரங்கங்கள், புத்தகத்தின் மீதான விவாதங்கள் போன்ற பல்வேறு நிகழ்ச்சிகளையும் இந்த கவுன்சில் நடத்தியுள்ளது.
உலக விவகாரங்களுக்கான இந்திய கவுன்சிலின் நிகழ்ச்சிகளில் மத்திய வெளியுறவு அமைச்சகம் தொடர்ந்து பங்கேற்று வருவது பற்றி அவர் மகிழ்ச்சி தெரிவித்தார். கடல்சார் விவகாரங்கள் இந்திய- பசிபிக் பெருங்கடல்களின் முன்முயற்சி, இந்தியப் பெருங்கடல் ரிம் சங்கம், 2021-22 ஆம் ஆண்டில் ஐக்கிய நாடுகள் பாதுகாப்பு கவுன்சிலில் நிரந்தரமில்லா உறுப்பினராக இந்தியா செயல்படுவது, ஷாங்காய் ஒத்துழைப்பு அமைப்பு, பாகிஸ்தான், ஆப்கானிஸ்தான், நேபாளம், இந்தியா- ஜப்பான்- ரஷ்யா ஒத்துழைப்பு போன்ற விஷயங்களில் உலக விவகாரங்களுக்கான இந்திய கவுன்சிலும், வெளியுறவு அமைச்சகமும் இணைந்து பணியாற்றி வருகின்றன.
இந்த நிகழ்ச்சியின்போது உலக விவகாரங்களுக்கான இந்திய கவுன்சிலின் தலைமை இயக்குநர் டாக்டர் டிசிஏ ராகவன் மற்றும் கவுன்சிலின் ஆராய்ச்சியாளர் டாக்டர் விவேக் மிஷ்ரா ஆகியோர் எழுதிய “சப்ரூ ஹவுஸ்: ஏ ஸ்டோரி ஆஃப் இன்ஸ்டிடியூஷன்ஸ் பில்டிங் இன் வேர்ல்டு அஃபேர்ஸ்” என்ற புத்தகத்தையும் குடியரசு துணைத்தலைவர் வெளியிட்டார்.
டாக்டர் டிசிஏ ராகவனின் பதவிக்காலம் ஜூலை 23-ஆம் தேதியுடன் நிறைவடைவதை அடுத்து, இந்தக் கூட்டத்தின் போது, வெளியுறவு அமைச்சகத்தின் முன்னாள் செயலாளர்  டாக்டர் விஜய் தாகூர் சிங், இந்தக் கவுன்சிலின் அடுத்த தலைமை இயக்குநராக நியமிக்கப்பட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1732489
----
(Visitor Counter : 158
குடியரசுத் தலைவர் செயலகம்
4 நாட்டு தூதர்களின் நியமன உத்தரவு காணொலி காட்சி மூலம் குடியரசுத் தலைவரிடம் சமர்ப்பிப்பு
பிஜி, டொமினிக் குடியரசு, ஆப்கானிஸ்தான், கயானா ஆகிய 4 நாடுகளின் தூதர்களிடமிருந்து நியமன உத்தரவை குடியரசுத் தலைவர் திரு ராம்நாத் கோவிந்த் காணொலி காட்சி மூலம் இன்று ஏற்றுக் கொண்டார்.
நியமன சான்றிதழை அளித்த தூதர்கள்:
1. மேதகு திரு. கமலேஷ் ஷாஷி பிரகாஷ், பிஜி குடியரசு தூதர்.
2. மேதகு திரு. டேவிட் இம்மானுவேல் பிக் பு செல், டொமினிக் குடியரசு தூதர்.
3. மேதக திரு. ஃபரித் மாமுண்ட்சே, ஆப்கானிஸ்தான் தூதர்.
4. மேதகு திரு சரண்தாஸ் பெர்சாத், கயானா தூதர்.
இந்நிகழ்ச்சியில் பேசிய குடியரசுத் தலைவர், புதிய தூதர்களுக்கு வாழ்த்து தெரிவித்தார். இந்த 4 நான்கு நாடுகளுடனும், இந்தியா நல்ல நட்புறவை வைத்துள்ளது எனவும், இந்த உறவுகள் அமைதி மற்றும் வளம் என்ற பொதுவான தொலைநோக்கில் ஆழமாக வேரூன்றியுள்ளது எனவும் அவர் கூறினார்.
ஐ.நா பாதுகாப்பு கவுன்சிலில் 2021-22ம் ஆண்டுக்கான நிரந்தரமற்ற உறுப்பினராக இந்தியா இருப்பதற்கு ஆதரவு தெரிவித்ததற்காக இந்த 4 நாடுகளின் அரசுகளுக்கும் குடியரசுத் தலைவர் திரு ராம்நாத் கோவிந்த் நன்றி தெரிவித்தார்.
கொவிட் 19 சூழலில், நமது ஒட்டுமொத்த ஆரோக்கியம் மற்றும் பொருளாதார வளத்தை உறுதி செய்ய மேற்கொள்ளப்படும் உலகளாவிய முயற்சிகள் மற்றும் ஒருங்கிணைந்த நடவடிக்கைகளில் இந்தியா முன்னணியில் உள்ளதாக குடியரசுத் தலைவர் திரு ராம்நாத் கோவிந்த் குறிப்பிட்டார்.
இந்திய அரசின் ‘தடுப்பூசி நட்பு’ நடவடிக்கையின் கீழ், இந்தியாவில் தயாரிக்கப்பட்ட விலை குறைவான கொவிட் தடுப்பூசிகள் பல நாடுகளைச் சென்றடைந்துள்ளது என்றும், உலகின் மருந்தகம் என்ற புகழை இந்தியா மீண்டும் செயல்படுத்துகிறது என்று அவர் மேலும் கூறினார்.
இந்தியாவுடன், தங்கள் நாடுகள் சிறப்பான உறவை கொண்டுள்ளன என்றும், இதை மேலும் வலுப்படுத்த தங்கள் நாட்டு தலைவர்கள் தீர்மானித்துள்ளதாகவும், வெளிநாட்டு தூதர்கள் குறிப்பிட்டனர்.
பல துறைகளில் வளர்ச்சிக்கான உதவியை தொடர்ந்து அளிப்பதற்கு அவர்கள் இந்திய அரசுக்கு நன்றி தெரிவித்தனர்.
தங்கள் நாடுகளுக்கு கொவிட்-19 தடுப்பூசிகள் வழங்கிய மனிதநேய செயலுக்காகவும், அவர்கள் இந்தியாவுக்கு தங்கள் நன்றியை தெரிவித்தனர்.
-----
(Visitor Counter : 106
தொழிலாளர் மற்றும் வேலைவாய்ப்பு அமைச்சகம்
2020 அக்டோபர் மாதத்தில் 11.55 லட்சம் சந்தாதாரர்கள் தொழிலாளர் வருங்கால வைப்பு நிதி நிறுவனத்தில் இணைப்பு
தொழிலாளர் வருங்கால வைப்பு நிதி நிறுவனத்தில்  கடந்த அக்டோபர் மாதத்தில் 11.55 லட்சம் சந்தாதாரர்கள் இணைந்துள்ளனர்.
இபிஎப்ஓ-இன் தற்காலிக ஊதியத் தரவு விவரம் கடந்த 20ஆம் தேதி வெளியிடப்பட்டது. இதில் கடந்த அக்டோபர் மாதத்தில் 11.55 இலட்சம் சந்தாதாரர்கள் இணைந்துள்ளனர். கோவிட்-19 தொற்று ஏற்பட்ட போதிலும், நடப்பு நிதியாண்டில்  39.33 இலட்சம் சந்தாதாரர்கள் இபிஎப்ஓ-இல் இணைந்துள்ளனர்.
கடந்தாண்டு அக்டோபர் மாதத்தில் 7.39 இலட்சம் சந்தாதாரர்கள் மட்டுமே இணைந்துள்ளனர். இந்தாண்டு அக்போடரில் 56 சதவீத வளர்ச்சி ஏற்பட்டுள்ளது. இது கோவிட்-19க்குப் பின்பு, மீட்பு நடவடிக்கை வேகமாக இருப்பதைக் காட்டுகிறது.
கடந்த அக்டோபரில், 7.15 இலட்சம் புதிய சந்ததாரர்கள் இபிஎப்-இல் இணைந்துள்ளனர். தோரயமாக 2.40 இலட்சம் உறுப்பினர்கள் கடந்த அக்டோபரில் வெளியேறியுள்ளனர். 6.80 இலட்சம் உறுப்பினர்கள் வெளியேறி மீண்டும் இணைந்துள்ளனர். இது சந்தாதாரர்கள் தங்கள் நிறுவனத்துக்குள்ளேயே மாறியிருப்பதைக் காட்டுகிறது. வெளியேறிய உறுப்பினர்கள் மீண்டும் இணைவது, இந்தியாவில் கோவிட் பாதிப்பு குறைந்த பின், தொழிலாளர்கள் மீண்டும் பணிக்குத் திரும்புவதையும் காட்டுகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1682231
------
(Visitor Counter : 103
பெண்கள் மற்றும் குழந்தை நலன் அமைச்சகம்
பிரதமரின் தேசிய சிறார் விருது 2023: ஆறு பிரிவுகளில் ஒப்பற்ற சாதனை புரிந்த 11 சிறார்களுக்கு குடியரசுத் தலைவர் நாளை வழங்குகிறார்
தலைசிறந்த 11 சிறார்களுக்கு பிரதமரின் தேசிய சிறார் விருது 2023ஐ விஞ்ஞான் பவனில் நாளை  நடைபெறும் விழாவில் குடியரசுத் தலைவர் திருமதி திரௌபதி முர்மு வழங்குவார்.
விருது பெரும் சிறார்ளுடன் ஜனவரி 24 அன்று பிரதமர் திரு நரேந்திர மோடி கலந்துரையாடுவார்.
இதேபோல் ஜனவரி 24 அன்று மத்திய மகளிர் மற்றும் குழந்தைகள் மேம்பாட்டுத் துறை இணையமைச்சர் டாக்டர் முஞ்சிபாரா மகேந்திரபாய் முன்னிலையில் இத்துறையின் அமைச்சர் திருமதி ஸ்ருதி சுபின் இரானி தேசிய சிறார் விருது பெற்றவர்களுக்கு வாழ்த்து தெரிவித்து அவர்களுடன் உரையாடுவார்.
அபாரமான சாதனைகளைப் போற்றும் வகையில் பிரதமரின் தேசிய சிறார் விருதுகளை மத்திய அரசு வழங்கி வருகிறது. கலை மற்றும் கலாச்சாரம், வீர தீரம், புதிய கண்டுபிடிப்பு, அறிவுசார் கல்வி, சமூக சேவை, விளையாட்டு ஆகிய 6 பிரிவுகளில் 5-18 வயது வரையிலான தலைசிறந்த சிறார்களுக்கு இந்த விருது அளிக்கப்படுகிறது. ஒவ்வொருவருக்கும் தலா ஒரு பதக்கம், சான்றிதழ் மற்றும் ரூ. 1 லட்சம் ரொக்கப் பரிசு வழங்கப்படும்.
கலை மற்றும் கலாச்சாரம் , வீரம் , புதிய கண்டுபிடிப்பு , சமூக சேவை  விளையாட்டு  ஆகிய பிரிவுகளில் நாடு முழுவதிலும் இருந்து 11 சிறார்களுக்கு இந்த ஆண்டு பிரதமரின் தேசிய சிறார் விருது வழங்கப்பட உள்ளது.
உள்நாட்டு விமானப் போக்குவரத்து அமைச்சகம்
நாட்டின் 3 விமான நிலையங்களில் டிஜி யாத்ரா தொழில்நுட்பத்தை மத்திய விமானப் போக்குவரத்துத் துறை அமைச்சர் திரு ஜோதிராதித்ய சிந்தியா தொடங்கிவைத்தார்
புதுதில்லி, வாரணாசி, பெங்களூரு ஆகிய 3 விமான நிலையங்களில் டிஜி யாத்ரா தொழில்நுட்பத்தை மத்திய விமானைப் போக்குவரத்துத் துறை அமைச்சர் திரு ஜோதிராத்திய சிந்தியா புதுதில்லி இந்திரா காந்தி விமான நிலையத்திலிருந்து இன்று  தொடங்கிவைத்தார். முக அடையாள தொழில்நுட்பம் வாயிலாக விமான நிலையத்திற்குள் பயணிகள் ஊழியர்களை நேரடியாக தொடர்பு கொள்வதை தவிர்த்து விரைவாக செல்லும் வகையில் டிஜி யாத்ரா வடிவமைக்கப்பட்டுள்ளது.
விமானப் போக்குவரத்துத் துறை அமைச்சகத்தின் கீழ் டிஜி யாத்ரா அமைப்பு உருவாக்கிய டிஜி யாத்ரா திட்டம் குறித்து பேசிய அமைச்சர், பயணிகள் தங்களது முக அடையாளம் மூலம் பெறப்பட்ட விமானம் ஏறுவதற்கான அனுமதி அட்டையுடன் நுழைவு பகுதிகளுக்கு எவ்வித ஆவணங்கள் இன்றி ஊழியர்களை நேரடியாக தொடர்பு கொள்ளாமல் செல்ல முடியும் என்று தெரிவித்தார். இந்த வசதியைப் பயன்படுத்திக் கொள்ள ஆதார் மற்றும் சுய புகைப்படம் மூலம் டிஜி யாத்ரா செயலியில் பதிவு செய்து கொள்ளவேண்டும் என்று கூறினார்.
எஃகுத்துறை அமைச்சகம்
ஆராய்ச்சி மற்றும் மேம்பாட்டுத் திட்டங்களுக்கு தேசிய கனிம வளர்ச்சி நிறுவனம் மற்றும் சிஎஸ்ஐஆர் புரிந்துணர்வு ஒப்பந்தம்
ஆராய்ச்சி மற்றும் மேம்பாட்டுத் திட்டங்களைக் கூட்டாக மேற்கொள்ள தேசிய கனிம வளர்ச்சி நிறுவனத்தின்  ஆராய்ச்சி மற்றும் மேம்பாட்டு மையம், அறிவியல் மற்றும் தொழில் ஆராய்ச்சிக் கவுன்சில்  ஐஐஎம்டியுடன் புரிந்துணர்வு ஒப்பந்தம் செய்துள்ளது. இந்த ஒப்பந்தம் என்எம்டிசி நிறுவனத்தின் தலைமைப் பொது மேலாளர் திரு. சுமித் தேப், சிஎஸ்ஐஆர் - ஐஎம்எம்டி இயக்குநர் டாக்டர். எஸ்.பாசு ஆகியோர் கையெழுத்திட்டனர்.
இந்தியக் கனிமத் தொழில்துறையில், தற்சார்பு நிலையை உருவாக்க, உள்நாட்டுத் தொழில்நுட்பத்தை உருவாக்குவதுதான், என்எம்டிசி மற்றும் சிஎஸ்ஐஆர் - ஐஎம்எம்டி இடையேயான கூட்டுறவின் முக்கிய கவனமாக இருக்கும். கனிம வளத்துறையில் இந்தக் கூட்டு முயற்சி, சிஎஸ்ஐஆர்-ஐஎம்எம்டி மற்றும் என்எம்டிசி ஆராய்ச்சி மற்றும் மேம்பாட்டு மையத்தின் பரந்த அறிவையும், அனுபவத்தையும் பயன்படுத்திக் கொள்ளும்.
இது குறித்து என்எம்டிசி தலைமை நிர்வாக இயக்குநர், சுமித் தேப் கூறுகையில், ‘‘ தற்சார்பு யுகத்துக்குள் இந்தியக் கனிமத்துறை நுழைகையில், சுரங்கத்துறையில் உள்நாட்டுத் தொழில்நுட்பத்தை மேம்படுத்த என்எம்டிசி முதலீடு செய்கிறது. இந்த நோக்கில் சிஎஸ்ஐஆர் -ஐஎம்எம்டி யுடனான கூட்டுறவு முக்கியமான நடவடிக்கை’’ என்றார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758895
----
(Visitor Counter : 118
மத்திய அமைச்சரவை
இந்திய பாதுகாப்பு பெட்ரோலிய கையிருப்பு நிறுவனம் மற்றும் ஐக்கிய அரபு எமிரேட்டுகளின் அபுதாபி தேசிய எண்ணெய் நிறுவனம் இடையே எண்ணெய் சேமிப்பு மற்றும் மேலாண்மைக்காக வரையறுக்கப்பட்ட ஒப்பந்தத்துக்கு அமைச்சரவை ஒப்புதல்
எண்ணெய் சேமிப்பு மற்றும் மேலாண்மைக்காக இந்திய பாதுகாப்பு பெட்ரோலிய கையிருப்பு நிறுவனம்  மற்றும் ஐக்கிய அரபு எமிரேட்டுகளின் அபுதாபி தேசிய எண்ணெய் கழகம்  இடையே கையெழுத்தான வரையறுக்கப்பட்ட ஒப்பந்தத்துக்கு பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் செயல்பாட்டுக்கு பிந்தைய ஒப்புதல் வழங்கப்பட்டது.
இந்த ஒப்பந்தத்தின்படி, கர்நாடக மாநிலத்தின் மங்களூருவில் உள்ள இந்திய பாதுகாப்பு பெட்ரோலிய கையிருப்பு நிறுவனத்தின் சேமிப்புக் கிடங்கில் 0.81 எம்எம்டி அல்லது 58,60,000 மில்லியன் பேரல் அளவுக்கு கச்சா எண்ணெயை அபுதாபி தேசிய எண்ணெய் கழகம் சேமித்து வைக்கும்.
சேமித்து வைக்கப்படும் கச்சா எண்ணெயில், சில பகுதி அபுதாபி தேசிய எண்ணெய் கழகத்தின் வர்த்தக பயன்பாட்டுக்கு பயன்படுத்தப்படும். எனினும், பெரும்பாலான பகுதி, முற்றிலும் பாதுகாப்பு விவகாரங்களுக்காக மட்டுமே பயன்படுத்தப்படும். இந்த ஒப்பந்தம் கையெழுத்தானதன் மூலம், இந்தியாவின் எரிசக்தி பாதுகாப்பு உறுதிப்படுத்தப்படும்.
இந்தியாவும், யூ.ஏ.இ - யும் பாதுகாப்புத் துறையில் கூட்டாளிகளாக உள்ளன. அபுதாபி தேசிய எண்ணெய் கழகம் மேற்கொள்ளும் முதலீடு, முதலீட்டுக்கான உயர்மட்டக் குழுவின் கீழ், யூ.ஏ.இ. மேற்கொள்ளும் மிகப்பெரும் முதலீடு ஆகும். மேலும், இந்தியாவில் எரிசக்தி துறையில் யூஏஇ மேற்கொள்ளும் முதலாவது முதலீடு ஆகும்.
பாதுகாப்பு அமைச்சகம்
ஏர் மார்ஷல் ராஜேஷ் குமார் ஆனந்த் விமானப்படை நிர்வாகப் பொறுப்பு அதிகாரியாக  பதவியேற்றார்
விசிஷ்ட் சேவா பதக்கம் பெற்ற ஏர் மார்ஷல் ராஜேஷ் குமார் ஆனந்த், இன்று விமானப்படை நிர்வாகப் பொறுப்பு அதிகாரியாக  பொறுப்பேற்றார். தேசிய பாதுகாப்பு அகாடமியின் முன்னாள் மாணவரான இவர், இந்திய விமானப்படையின் நிர்வாகப் பிரிவு அதிகாரியாக 1987 ஜூன் 13 அன்று நியமிக்கப்பட்டார். விமானப்படை போர்பயிற்சிக் கல்லூரியில் உயர் விமானப்படை அதிகாரி படிப்பையும், சிங்கப்பூர் ஏவியேஷன் அகாடமியில் ஏரியா கன்ட்ரோல் படிப்பையும் இவர் முடித்துள்ளார்.
36 ஆண்டுகளுக்கும் மேலான பணியில், ஏர் மார்ஷல் பல்வேறு களங்கள் மற்றும் நிர்வாகத்தில் பொறுப்பு வகித்துள்ளார். தற்போதைய நியமனத்திற்கு முன், புதுதில்லியில் உள்ள விமானப்படை தலைமையகத்தில் தலைமை இயக்குநராக  பணி புரிந்தார்.
அவரது சிறப்பான சேவையைப் பாராட்டி, அவருக்கு 2022 ஜனவரியில் குடியரசுத் தலைவரால் விசிஷ்ட் சேவா பதக்கம் வழங்கப்பட்டது.
புதிய மற்றும் புதுப்பிக்கத்தக்க எரிசக்தி அமைச்சகம்
அந்தமான் & நிக்கோபார் மற்றும் லட்சத்தீவுகள் முழுக்க பசுமை எரிசக்தி மயமாக்கப்படும்: அமைச்சர் திரு ஆர் கே சிங்
தனது தீவுகளை பசுமை எரிசக்தி தீவுகளாக மாற்றுவதற்கு இந்தியா முன்னுரிமை அளித்து வருவதாக மத்திய புது மற்றும் புதுப்பிக்கத்தக்க எரிசக்தி மற்றும் மின்சார அமைச்சர் திரு ஆர் கே சிங் இன்று கூறினார்.
மூன்றாவது சர்வதேச புதுப்பிக்கத்தக்க எரிசக்தி முதலீட்டு மாநாடு மற்றும் கண்காட்சியில்  பேசும் போது அவர் இவ்வாறு தெரிவித்தார்.
மாலத்தீவுக்கான அமர்வில் உரையாற்றிய அமைச்சர், அந்தமான் & நிக்கோபார் மற்றும் லட்சத்தீவுகள் முழுக்க பசுமை எரிசக்தி மயமாக்கப்படும் என்றார்.
"பசுமை எரிசக்திக்கு மாறுமாறு இந்த தீவுகளுக்கு நாம் இலக்கு நிர்ணயித்துள்ளோம். அதாவது, அவர்களது மொத்த மின்சார தேவையும் புதுப்பிக்கத்தக்க எரிசக்தியில் இருந்து பூர்த்தி செய்யப்பட வேண்டும்," என்று அவர் கூறினார்.
'நீடித்த எரிசக்தி மாற்றத்துக்கான புதுமைகள்' என்பது ரீ-இன்வெஸ்ட் 2020-இன் மையக்கருவாகும். புதுப்பிக்கத்தக்க மற்றும் எதிர்காலத்துக்கான எரிசக்தி வாய்ப்புகள் மற்றும் உற்பத்தியாளர்கள், உருவாக்குபவர்கள், முதலீட்டாளர்கள் மற்றும் கண்டுபிடிப்பாளர்களுக்கான கண்காட்சி ஆகியவை இந்த மூன்று நாள் மாநாட்டின் முக்கிய அம்சங்களாகும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleaseIframePage.aspx?PRID=1676812
சாலைப் போக்குவரத்து மற்றும் நெடுஞ்சாலைத்துறை அமைச்சகம்
புனே-சதரா நெடுஞ்சாலை யின் கம்பட்கிகட்டில், புதிய 6 வழி சுரங்கப்பாதை மார்ச் 202-க்குள் நிறைவுபெறும் என்று எதிர்பார்க்கப்படுகிறது
புனே-சதரா நெடுஞ்சாலை  கம்பட்கி கட்டில் உள்ள புதிய 6 வழி சுரங்கப்பாதை, தலா 3 வழித் தடங்களைக் கொண்ட இரட்டை சுரங்கப்பாதை. இதன் கட்டுமானப் பணிகள் தற்போது முழுவீச்சில் நடைபெற்று வருவதாக மத்திய சாலைப்போக்குவரத்து மற்றும் நெடுஞ்சாலைகள் துறை அமைச்சர் திரு.நிதின் கட்கரி ட்விட்டரில் தெரிவித்துள்ளார்.
சதாரா-புனே சாலையில் தற்போது அமைக்கப்பட்டு வரும் எஸ் வளைவு விரைவில் முடிக்கப்படும் என்றும், இது சாலை விபத்துகளை பெருமளவில் குறைக்க வழிஏற்படுத்தும் என்றும் நிதின் கட்கரி கூறினார். 6.43 கிலோமீட்டர் திட்டத்துக்கான மொத்த செலவு மூலதனச் செலவு 926 கோடி ரூபாய் என்றும், 2023 மார்ச் மாதத்துக்குள் இது முடிக்கப்படும் என்று எதிர்பார்க்கப்படுகிறது.
பிரதமர் திரு.நரேந்திர மோடி தலைமையின்கீழ், நம் நாடு முன்னெப்போதும் இல்லாத அளவுக்கு உள்கட்டமைப்பு திட்டங்களில் மாற்றங்களை சந்தித்து வருவதாகவும், போக்குவரத்து மூலம் வளர்ச்சி பெற்று வருவதாகவும் நிதின் கட்கரி குறிப்பிட்டார். உலகத்தரம் வாய்ந்த உள்கட்டமைப்பு புதிய இந்தியாவுக்கு அவசியம் என்று அவர் தெரிவித்தார்.
கம்பட்கி கட் வழியாக, புனே-சதாராவுக்கு செல்ல 45 நிமிடங்களும், சதாரா-புனேவுக்கு செல்ல 10 முதல் 15 நிமிடங்கள் வரை ஆகும் என்றும், இந்த சுரங்கப்பாதை முடிவடைந்தால் சராசரி பயண நேரம் 5 முதல் 10 நிமிடங்களாக குறைக்கப்படும்.